### Beslutningstema

Under dette punkt skal der træffes beslutning om prioritering og frigivelse af midler til asfaltering af grusveje i 2024.

### Historik

Forvaltningen modtager med jævne mellemrum anmodninger fra borgere om udfordringer ved grusveje. Ønskerne går på, at grusvejene asfalteres, så støvgener undgås, og vejen ikke bliver periodisk opkørt, som det er tilfældet med en del veje, ikke mindst i sæsoner, hvor der foregår forårsarbejde og høst i landbruget.

Yderligere har forvaltningen registreret strækninger, hvor indsats til vedligeholdelse er større end det normale. Da Tønder Kommune har mere end 220 km klasse 1 grusveje med beboelse, er der tale om en væsentlig økonomi.

I 2023 blev der gennemført punktasfalteringer ved 5 adresser, i princippet 100 m før og 100 m efter boligen på følgende adresser:

1. Sussanne Nilsson, Winni Danielsen,
2. [adresse], Toftlund,
3. Povlskrovej 34-40, Line Henriksen,
4. Overbyvej 23, Skærbæk,
5. Povlskrovej 56 og 63, Line Henriksen.

### Sagsfremstilling

Der er vedlagt kortbilag, der viser strækninger, hvor der udbringes støvbinder samt en oplistning af indkomne ønsker fra borgere med angivelse af strækninger. I listen er ligeledes angivet, hvorvidt huse på strækninger er sommerhuse eller helårsboliger.

### Økonomi

På budget 2024 er afsat 500.000 kr.

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | der af anlægsnr. 919, Pulje til asfaltering af grusveje, gives en anlægsbevilling på 500.000 kr., |
| at | der frigives et rådighedsbeløb på 500.000 kr., |
| at | det prioriteres, hvilke strækninger der skal asfalteres, og |
| at | indstillingen videresendes til Økonomiudvalget og Kommunalbestyrelsen. |

### Beslutning

Indstillingen anbefales, idet Teknik- og Miljøudvalget prioriterer asfaltering af følgende grusveje:

* Hattesvej, Rømø
* Karlsmindevej, [adresse], Tønder
* Nørby/Mollerup, Bredebro - punktasfaltering foran husnumrene 12-15 og 17, 100 meter før og efter
* Agerskov Kådner, [adresse]
* Langdalsvej 30-46, Rømø - asfaltering mellem [adresse] og [adresse]
* Abterp 17, Bredebro
* Bosholmvej, Bredebro
* Vestergårdvej 4 og 6, Toftlund

([adresse], [adresse]), hvor forvaltningen går i nærmere dialog med [adresse] og ansøger.